DParacelsus Medizinische Privatuni gibts seidn Joar 2003. Scho vorher woitns an da Uni Soizburg oiwei a medizinische Fakuität eirichtn, des hod owa nia highaud. Jetzad iss hoid a Privatuni, a wonn a Drittl vom Göid vom Stood kummt. Studiern komma dortn Humanmedizin, Pflegewissnschoftn und Molekulare Medizin (postgraduate). Praktisch wern de Studentn an de Soizburga Londesklinikn und an Gronknhaisa in Bayan ausbüidt, zum Beispüi am Bezirksklinikum in Rosnheim.